VUOSIPÄIVÄ-aiheiset blogit - Blogit.fi\nBloggaamisen ristiriitoja, joita jäin pohtimaan\nVia Per Aspera Ad Astra · 21 pvBloggaamisen ristiriitoja, joita jäin pohtimaan 1. Kirjoitanko minä vai sinä muodossa? Kirjoitusasu herättää kiivasta keskustelua blogi-maailmassa....\nVuosipäivä Tinder-Supermatchin kanssa, oujee!\nRakkauden (r)evoluutio · 29 pvRakkaus löytyy Tinderistä! Nyt on jo toinen vuosipäivä Tinder-Supermatchin kanssa, tosin tällä kertaa olemme eri kodeissa. The post Vuosipäivä...\n”Tiedäthän kuinka onnellinen olen sinusta?”\nHavaintoja parisuhteesta · 29 pvHyvää vuosipäivää kulta. Haluan jakaa tämän sinulle kirjoittamani kiitostekstin julkisesti. Haluan, että luet sen seuraamastasi blogist… The...\nMitä olen oppinut bloggaamisesta puolentoista...\nVia Per Aspera Ad Astra · 07.04.2021Mitä olen oppinut bloggaamisesta Blogini ei ole enää vauva, siitä tuli taapero. Minäkin olen bloggaamisessa taapero: kerkiän jo joka paikkaan, mutta...\nKalenterimania · 05.04.2021Leuchtturm1917 Bullet journal-muistikirja saatu yhteistyössäSuomalaisen kirjakaupankanssa Sunnuntaina vietämme rakkaani kanssa meidän hääpäiväämme. En olisi milloinkaan uskonut, että alle 30-vuotiaana saan juhlia...\nSatumaista · 27.03.2021Vastahan kirjoitin, kuinka häihin on puoli vuotta aikaa. Aika hupenee silmissä, mutta parempaan suuntaan ei tunnuta pääsevän. Edelleen vaan odotellaan. Päässä on soinut Dannyn sanat "Siit on 7300 päivää", kun tämä...\nArpapeliä koko elämä\nÄlä ota sitä niin vakavasti · 11.03.2021Maaliskuinen perjantai, suljen työpaikan oven selkäni takana ja nuuskuttelen viereisen pizzerian tuoksuja…\nPari kummallista ilmiötä bloggaamisessa\nVia Per Aspera Ad Astra · 10.02.2021Pari kummallista ilmiötä bloggaamisessa. Olen seurannut bloggaamisen maailmassa tapahtuvia asioita jo jonkin aikaa, viimeisen vuoden ehkä hiukan eri...\nBut I'm a human not a sandwich · 08.02.2021Tänään on meidän seitsemäs hääpäivä ja huomenna kymmenes vuosipäivä. Kohta kymmenen vuoden ajan olen herännyt joka aamu Oton vierestä ja kun mietin...\nBloggaaminen diginomadin ammattina\nVia Per Aspera Ad Astra · 30.01.2021Vuosi bloggaajana ja diginomadina – henkilökohtaiset muistiinpanot. Bloggaaminen diginomadin ammattina. Bloggaaminen diginomadin ammattina. Nyt...\nOmapäistä arkeilua · 16.01.2021Tänään on liikuntaharrastuksen vuosipäivä. Päivälleen neljä vuotta sitten kyllästyin pulleuteen, huonoon kuntoon ja puuskuttamiseen. Päätin tehdä asialle jotakin ja aloitin säännöllisen liikunnan. Oinasihmisenä innostun...\nVia Per Aspera Ad Astra · 29.12.2020Olen lykännyt tämän postauksen kirjoittamista viimeiseen asti. Se on minulle harvinaista. Yleensä tykkään mussutella aiheella pitkään ennen kuin laitan paperille. Joskus tietysti tarina syntyy ihan lennosta.Tunnelmia...\nBloggaamisen edellytykset ja seuraamukset: Os...\nVia Per Aspera Ad Astra · 24.12.2020Tämä postaus on varmaan yksi niistä miljoonasta samanlaisista, joita netti on jo täynnä. Nevermind. Miksi bloggaan? 1. Miksi bloggaan? Koska voin....\nVia Per Aspera Ad Astra · 19.12.2020(jälleen kerran) Pohdintoja kirjoittamisesta Pohdintoja kirjoittamisesta Kuinka usein on terveellistä pohtia kirjoittamista? Entä jos ajattelee sitä koko ajan? Onneksi huomasin, että se on...\nOmapäistä arkeilua · 16.12.2020Tänään annan itselleni kukkakuvan. Ihan siitä syystä, että vuosi sitten oli se piipaa-autopäivä ja jouduin sairaalaan. Vuosi on ollut kasvattava. Olen oppinut kiinnittämään huomiota...\nLempiblogini ja Bloggaajani. Volume 2\nVia Per Aspera Ad Astra · 25.11.2020Ensin halusin vain päivittää vanhan kirjoitukseni, mutta sitten huomasin, että puolessa vuodessa maailma on muuttunut. Ei, ei se korona. Edellisessä...\n7 kamalaa paljastusta bloggaamisesta, joita e...\nVia Per Aspera Ad Astra · 22.11.2020On asioita, jotka tiesin bloggaamisesta ja ne ovat itsestäänselvyyksiä. On asioita, joita opin tämän vuoden aikana ja ne olivat minulle...\nVia Per Aspera Ad Astra · 20.11.2020Vuosiraportti 2020 – Tekniset kompastuskivet bloggaamisessa kompastuskivet bloggaamisessa 1. Kirjoittaminen Jos olet kirjoittanut edellisen kerran ylioppilaskokeissa ja siitä on...\nTanssityttö · 18.11.2020We had the anniversary with my spouce on the beginning of November and we’ve been 16 years together already. So (as you can count) we met at autumn 2004. Years have flied like a blink of an eye. That anniversary...\nVia Per Aspera Ad Astra · 15.11.2020oma polku bloggaamisessa Vuosiraportti 2020 – Oma Polku Minulle tuli vastaan sellainen mielipide, että jos ansaitsen rahaa opettamisella ja taloushallinnolla, en saa kutsua itsensä...\nKotonen on pieni koti\nOmapäistä arkeilua · 15.11.2020Tänään on Kotosen hankkimisen vuosipäivä. Tasan seitsemän vuotta sitten tehtiin kaupat ja siitä tuli meidän oma. Sattuneesta syystä (lue:korona) ollaan käyty siellä paljon vähemmän kuin...\nVia Per Aspera Ad Astra · 14.11.2020Vuosiraportti 11/2020 Tavoitteiden asettaminen bloggaamisessa Huomasin liian myöhään, miksi minulla meni sukset ristiin omien tavoitteiden kanssa. Olen mennyt samaan halpaan, mitä moni...\nBlogin ensimmäinen vuosipäivä\nVia Per Aspera Ad Astra · 14.11.2020Vuosiraportti 2020 – Ensimmäisen vuoden opetukset Kovin viisaaksi tässä on tultu vuoden aikana. Tämä vuosi oli melkoinen vuoristorata. Paljon...\nEnemmän ja vähemmän koomiset neljä (4) vuotta\nTiia Merikanto · 02.11.2020Tänään tulee kuluneeksi neljä vuotta siitä, kun Koomikko kysyi minua tyttöystäväkseen. Olimme juuri kotiutuneet stand up -klubilta. Istuimme Turun...\nSurupäiväkirja - Enemmän, kuin taivaalla on tähtiä · 29.10.2020Sinä päivänä aurinko sammui, tuli pimeys.Satoi vain vettä, jonka hyytävä kylmyys jäädytti. Sinä päivänä kaikki muuttui. Askeleet, ennen niin tomerat ja päättäväisetolivat heikot ja huterat.Ainoat. Mieli,ennen niin...\nSatumaista · 18.09.2020Elokuussa vietimme vuosi häihin päivää. Sulhanen oli tehnyt suunnitelmia, joita ei halunnut paljastaa minulle ennen aikojaan. Ohjeiksi hän antoi pakata uikkarit, pyyhkeen ja kesämekon. Olin...\nPeople Believe · 23.08.2020Kun näin mieheni hymyn astuessamme Viikinkiravintola Haraldiin vuosipäivämme kunniaksi, tiesin, että nyt ollaan oikeassa paikassa. Tuo ravintola oli kyllä niin miehelleni mieleinen paikka tyyliltään ja ruuiltaan, että...\nKahdeksan vuotta kanssasi\nPeople Believe · 22.08.2020Yhteinen matkamme oli suurimmaksi osin pelkkää ylämäkeä ensimmäiset viisi vuotta. Emme ole koskaan pahemmin riidelleet, se ei kuulu meidän tapoihimme. Sitten vastaamme tuli armeijavuosi,...\nSisustustarinoita · 03.08.2020Tänään on blogini 2-vuotispäivä. Kahteen vuoteen on mahtunut yhteensä 87 julkaisua ja 4267 sanaa. Seuraajia on tullut mukavasti lisää toisen vuoden aikana, vaikka postaustahti on ollut...\nIhanuuksia hiuksille ARVONTALasituvan Miniatyyrit\nvappu sisustus beauty hiustenhoito kuukausikatsaus ootd lapset ulkoilu liikunta tyyli politiikka ihonhoito family helsinki ajatuksia juhlat food kuulumisia minimalismi pori


Helsingin paras Afternoon Tea - Hotel Haven Helsingin paras Afternoon Tea - Hotel Haven\nYhteistyössä Hotel Havenin kanssa\nErityisesti Instagramissa minua seuraavat tietävät varmasti, että tykkäämme testailla vaimoni kanssa Afternoon Tea -tarjontaa matkoilla ollessamme erityisesti luksushotelleissa. Tähän mennessä olemme nautiskelleet Afternoon Tean, eli suomalaisittan iltapäiväteen, mm. Ritz-Carltonissa, Conradissa, Mandarin Orientalissa ja jopa luksushotellissa Lontoossa, mistä Afternoon Tean sanotaan saaneen alkunsa. Kun taso on näin korkea, se hankaloittaa tätä ”harrastusta”, koska vastaavia ei ole valitettavasti löytynyt Suomen rajojen sisältä… paitsi nyt. Kuulin pari kuukautta sitten, että Hotel Haven on alkanut tarjoamaan omaa versiotaan iltapäiväteestä viihtyisän baarinsa puolella, joten suuntasimme sinne heti samana viikonloppuna Tiian kanssa nähdäksemme onko siitä mihinkään. Yllätyimme erittäin positiivisesti, sillä Havenin versiossa osattiin kunnioittaa perinteitä, mutta samaan aikaan myös uskallettiin tuoda vahvasti Pohjoismaita esiin makumaailmassa. Julkaisin kokemuksestamme pari Insta Story -kuvaa, joihin tuli iso määrä kysymyksiä, ja oli selvää, että tällainen setti selvästi kiinnostaa seuraajiani. Siispä päätin ehdottaa, että tulisimme ensi kerralla maistelemaan iltapäiväteetä yhteistyön merkeissä, jotta voisin jakaa tätä herkkusuiden ilonsanomaa laajemmallekin yleisölle. Saimme siis iltapäiväteen kahdelle tätä arvostelua vastaan. Tässä on lopputulos, olkaa hyvä.\nHotel Havenin Afternoon Tea -settiä saa kolmena erilaisena versiona, joista jokaiseen kuuluu samat ruoat, mutta juomapuoli vaihtelee. Pelkkä Haven Afternoon Tea maksaa 30€/hlö ja siihen kuuluu ruoat ja teetä. Toinen vaihtoehto, jonka moni varmasti valitsee, on Haven Bubbly Tea, joka maksaa 45€/hlö ja se sisältää lasillisen Pol Roger -samppanjaa. Kolmas vaihtoehto onkin hieman erikoisempi, mutta juuri tästä syystä suosittelen valitsemaan sen, koska se poikkeaa ”normaalista” Afternoon Tea -tarjonnasta. Kyseessä on Haven Hard Tea, joka maksaa 55€/hlö. Haven Hard Tea on hintavin vaihtoehto, mutta vaikka kaikki kolme settiä ovat erinomaisia valintoja, tämä on hinta-laatu -suhteeltaan se kaikkein paras, sillä siihen sisältyy kolme laadukkaasti valmistettua drinkkiä, joiden makumaailma on suunniteltu sopimaan täydellisesti yhteen ruokien kanssa. Yleensä laadukas drinkki maksaa 15 eurosta ylöspäin, joten pelkkien juomien hinta voisi olla helposti 45 euroa, toisin kuin nyt. Koska olen drinkkien ystävä, valitsin Hard Tea -version ja vaimoni Tiia otti Bubbly Tea -version. Mitä settien hintaan tulee, olen vahvasti sitä mieltä, että maksan mieluummin 100 euroa laadukkaasta kokemuksesta kuin 15 euroa huonosta kokemuksesta, ja Havenin tapauksessa hinta-laatu -suhde on erittäin hyvä.\nHavenin Afternoon Tea tulee aina laktoosittomana, mutta muut rajoitteet kannattaa ilmoittaa aina hyvissä ajoin etukäteen, koska ne ovat erittäin tärkeää tietoa keittiölle. Muutenkin pöytävaraus on suositeltava, muttei välttämätön, sillä muutkin ovat selvästi kuulleet hehkutusta Havenin iltapäiväteestä. Keittiö pyrkii aina parhaansa mukaan huomioimaan kaikki ruokarajoitteet, mutta ihan kaikkeen ei vielä pystytä. Gluteeniton ja täysin vegaani versio on tarkoitus saada valmiiksi syksyn aikana, mutta vielä ne eivät onnistu. Asiakkaiden allergioita ja rajoitteita ei ratkaista jättämällä esimerkiksi tietty annos pois, vaan tilalle halutaan kehittää yhtä laadukas vaihtoehto, ettei kukaan jää ilman.\nKuten jo aiemmin mainitsin, ruokapuoli on valmistettu perinteisen Afternoon Tean ehdoilla, mikä tarkoittaa sitä, että setistä löytyvät niin skonssit kuin kurkkuvoileivätkin, mutta Havenin keittiö on tuonut mukaan myös pohjoismaalaisuutta esimerkiksi erilaisilla valmistustekniikoilla, kuten pikkelöinnillä, ja raaka-aineilla, kuten vaikkapa maltaalla, lohella ja tyrnimarjoilla – kaikessa on panostettu laatuun. Tällä hetkellä iltapäiväteessä on vain kaksi osaa, jotka tulevat muualta, eli macaronit ja yhdessä jälkiruoassa käytetty suklaakuppi, muuten kaikki tehdään itse. Kaikkiin setteihin kuuluva tee valitaan kolmesta eri laadusta (vihreä, rooibos, musta), mutta saatavilla on enemmänkin vaihtoehtoja. Nämä vain on todettu parhaiten settiin sopiviksi.\nPostauksessa mainitsemani ruoat olivat testaushetkellä saatavilla ja osa niistä piti muokata ruoka-ainerajoitteidemme mukaisesti. Lista vaihtuu aina välillä, joten on selvää, että ruoat vaihtuvat, mutta omien kokemustemme perusteella laatu on pysynyt molemmilla kerroilla korkealla.\nEnsimmäinen kerros – suolaiset maut\nKurkkufingersandwich, tuorekurkkumousse piparjuurella, tillillä, sitruunalla ja lehtipersiljalla, pikkelöityä tuorekurkkua\nTestihetkellä menu sisälsi palsternakka-viheromena-tartaletin, mutta allergioideni takia meille molemmille tarjoiltiin savulohitartaletti\nPunajuuri-terva tartar, jossa on varsiselleriä, katajanmarjamajoneesia, salottisipulia ja kuivattua kaprista. Tässä on siis klassiset tartarmaut, mutta punajuuriversiona\nTavallinen kurkkuleipä on usein melko tylsä, mutta olennainen osa perinteistä iltapäiväteetä. Havenissa tätä ongelmaa ei kuitenkaan ole, sillä heidän versionsa on tavallista raikkaampi ja moniulotteisempi mm. pikkelöinnin ja laajemman makumaailman ansiosta. Savulohitartaletti oli hyvä esimerkki pohjoismaalaisista, runsaan täyteläisistä mauista, mikä oli täydellinen erityisesti tällaisena pienempänä suupalan. En itse välitä perinteisestä tartarista, mutta tässä punajuuriversiossa oli kikkailtu hauskasti yhdistämällä tartarin makumaailma kasvisversioon, jonka voimakkaat maut ja mielenkiintoinen idea maistuivat kaltaiselleni lihansyöjällekin paremmin kuin hyvin.\nJuoma: 3RD TIMES THE CHARM\n10-vuotiasta portviiniä, joka on maustettu mustalla teellä\nEnsimmäisen kerroksen 3rd Time’s the Charm -drinkki sopi hienosti yhteen ruoan kanssa. Mustan teen maku tuli vienosti esiin jostain taustalta, muttei hallinnut makumaailmaa liikaa. Juoma onnistui olemaan samaan aikaan sopivan makea, mutta raikas. Esillepano miellytti silmää ja juoma sai lisäpisteet myös metallipillin käytöstä.\nToinen kerros – neutraalit maut\nAppelsiini- ja karpaloskonssit\nTimjami- ja sitruunamadeleine\nTalon ruisjuureen leivottu raskisämpylä, joka oli täytetty oliivitapenadella\nDippivalikoima: vaniljamascarpone, tyrnihillo, omena-inkivääri marmeladi ja nordic chutney, joka on maustettu karpalomehulla, lakritsijuurella, tähtianiksella, maustepippurilla ja katajanmarjalla\nSaimme laajennetun dippivalikoiman allergioideni takia, joten näiden lisäksi saimme myös mallashilloa ja tryffeliparmesaanimajoneesia\nYleisesti ottaen suurin kompastuskivi minkä tahansa paikan iltapäiväteessä on skonssien laatu. Useimmiten ne tuppaavat olemaan mauttomia, kuivia ja liian murenevia tai pullamaisia jopa niissä paikoissa, joissa kaikki muu tarjottava on herkullista. Havenissa näihinkin on onneksi osattu panostaa, joten saimme kerrankin yllättyä positiivisesti skonssien koostumuksesta ja mauista. Varsinkin Tiia, jonka mielestä skonssit ovat iltapäiväteen tärkein osuus, piti näistä valtavasti. Dippivalikoimasta oma suosikkini skonssien kanssa oli vaniljamascarpone makeutensa takia, mutta tyrnihillokin toi kivaa hapokkuutta kokonaisuuteen. Mallashillo, jota ei yleensä ole tarjolla, oli mielenkiintoinen tuttavuus ja tryffeliparmesaanimajoneesi sopi hyvin raskisämpylän kanssa voimakkaan makunsa ansiosta. Raskisämpylä oli muutenkin positiivisella tavalla kenties kerroksen erikoisin ruoka. Nordic chutney oli yleismaultaan mielenkiintoinen ja ehkä hieman karvas. Timjami- ja sitruunamadeleinet olivat hyviä, mutta eivät yhtä mieleenpainuvia kuin muut tämän kerroksen vaihtoehdot.\nJuoma: WINDS OF CHANGE\nMartini Ambrato -vermuttia\nWinds of Change oli ulkonäöltään täydellinen kesäjuoma, jollaisia tulee varmasti menemään runsain määrin Havenin kesäterassilla. En itse pidä lainkaan vermutin mausta, mutta tässä juomassa sen karvas maku sopi hyvin muuten raikkaaseen ja pitkään juomaan.\nKolmas kerros – makeat maut\nTurkish delight -ruusumarmeladi\nSuklaakippo, joka on tehty filippiiniläisestä alkuperäsuklaasta ja suklaamousse, jossa on käytetty 70% tummaa suklaata Dominikaanisesta tasavallasta, päällä on kristallisoitua valkosuklaata, paukkusokeria ja kuivattua puolukkaa ja sisältä löytyy juoksevaa kuningatarhilloa\nLakkafinancier-leivos, jonka päällä on vatkattua valkosuklaata\nRuusumarmeladin maku oli hyvin hento, eli se antoi hyvää tasapainoa kerroksen muuhun makeuteen. Minttusuklaa macaron oli juuri sellainen kuin pitää: rapea pinta, kuohkea sisusta ja tarpeeksi makeutta. Suklaakippo oli tuhti ja runsas, mutta sisällä olevan kuningatarhillon makeus tasapainotti sitä hienosti – etenkin suklaan ystävälle täydellinen valinta. Lakkafinancier-leivos oli sopivan kostea ja kuohkea ja päällä oleva valkosuklaa antoi sille kivaa makeutta.\nJuoma: BREAKFAST MARTINI\nStar of Bombay -giniä\nTalon omaa omenamarmeladia\nBreakfast Martini, joka on saanut alkunsa Lontoon Savoy-hotellin legendaarisesta American Barista, on tarpeeksi makea, mutta samaan aikaan raikas ja tasapainoinen juoma, joka sopi hyvin Afternoon Tea -setin viimeiseen kerrokseen. Vaikka Tiia ei ole drinkkien ystävä, tämä oli hänen suosikkinsa näistä kolmesta nimenomaan ginipohjan ansiosta.\nKuten postauksesta kävi selväksi, Havenin iltapäiväteessä on kaikki kohdallaan, enkä sano tätä vain siksi, että kyseessä on yhteistyöpostaus, sillä ylläpidän aina rehellisyyttä jokaisessa kirjoituksessani. Havenin baari on muutenkin yksi suosikeistani, sillä sen yleisilmapiiri on sopivan intiimi ja lämmin, mutta samalla myös kosmopoliittinen, joten aina sinne mennessäni tuntuu kuin olisin siirtynyt ulkomaille. Henkilökunta on ystävällistä ja asiantuntevaa, juomalista on täynnä laatusamppanjoita ja Havenin ruskeiden alkoholijuomien (viskit, rommit yms.) valikoima on yksi Suomen suurimmista. Olitpa sitten Afternoon Tea -asiantuntija, täysi noviisi tai huonojen kokemusten jälkeen iltapäiväteet hylännyt henkilö, suosittelen testaamaan Havenin versiota yksin, kumppanin kanssa tai vaikka isommalla kaveriporukalla, sillä kun iltapäivätee on hoidettu näin tyylikkäästi, siihen ei voi pettyä. Afternoon Tea on saatavilla Havenin baarissa perjantaisin kello 14 – 18 ja lauantaisin 13 – 17. Kuten mainitsin, erikoisruokavaliot kannattaa kertoa tarkasti ennakkoon ja pöytävaraus on suositeltava.\nKiitokset Havenin henkilökunnalle ja erityisesti baaripäällikkö Tonylle herkullisesta Afternoon Tea -hetkestä (johon meillä vierähti neljä tuntia). Tulemme varmasti uudestaankin ja tuomme kaverit mukana!\nKertokaa ihmeessä, mitä mieltä juuri te olette Afternoon Teasta ja millaisia omat kokemuksenne ovat olleet maailmalla, sillä tiedän, että jotkut rakastavat tätä, mutta joillekin koko Afternoon Tea -ajatus tuntuu vieraalta.\nBlogin Instagram: @escapemundaneblog\nBlogin Facebook: PakoArjesta\nafternoon teaHelsinkihotel haven\nReply Maarit Johanna 30.6.2019 at 20:53\nAijjai, herranjumala mikä postaus! Sun arvostelut on aina ihan best of the best. Piti laittaa jo kalenteriin seuraavalle Helsinki-oleskelulle ”Haven??” -ilmoitus 😀 Iltapäivätee on ihan mahtava ajatus nimenomaan ajanviettoon ja ystävien tapaamiseen. Ei laisinkaan huono harrastus!\nReply Jerry / Pako Arjesta 30.6.2019 at 21:43\nKiitos paljon, Maarit! Kylläpä tämä kommentti piristi :). On aina hienoa, kun voi kertoa muille jostain kokemisen arvoisista paikoista blogin arvosteluiden kautta. Toivottavasti pääset ensi reissulla maistelemaan iltapäiväteetä! Totta, iltapäivätee sopii erityisesti laatuajan viettoon toisten kanssa, koska silloin voidaan keskittyä hienosti siihen hetkeen :). Kiitos kommentistasi!


Purkkiaitta: Harmaata, mustaa ja punaista\nIsommat purkit somisteella 8€, ilman somistetta 7€, pienet purkit edessä 6,50. Somiste voi olla magneetti tai liimattuna.\nTämän purkin halkaisija on vain 10 cm mutta erittäin hyvä esim. kauhoille, pesupalloille ja vaikkapa kaukosäätimelle, 7€.\nKorkea purkki postikortilla 11€, keskimmäinen korkea 8€. Tämä koko erittäin hyvä esim. talouspaperirullalle tai kahdelle wc-rullalle. Ylärivin purkit 8€.\nMaljakko 7€, tekotulppaanioksa 1,20/kpl. Oik.puol. purkki postikortilla 10€, vas.puoleinen sitä sun tätä 10€, pikkupurkki teepusseilla sellofaanissa 6€, pullo pitsikorkilla 6€ (käy myös hyvin kolikoille).\nIsommat purkit somisteella 8€, ilman somistetta 7€ ja pikkupurkit edessä 6,50.\nNämä purkit tilattiin keittiön avohyllyihin. Kaikki menenvät 7,90 postimaksuksulla, koska pienemmät menevät isompien sisälle. Isommat purkit 8€, pienemmät keskellä 6,50 ja pienet vasemmalla 5€. Somisteet ovat magneetteja, joten voit vaihdella helposti purkkien ilmettä.\nLähettänyt Purkkien lumoissa klo 20.29


70 torninosturia, yli 200 puutetta - Rakennustaito.fi\nTyösuojeluviranomaiset ovat viimeisen parin vuoden aikana tarkistaneet 70 torninosturia. Puutteita havaittiin yli 200. Eniten huomautettavaa on löytynyt putoamissuojauksista ja kulkuteistä. Nämä kohdat ovat keskeisiä turvallisuuden kannalta, sillä kuljettaja kulkee ohjaamoon ja takaisin montakin kertaa päivässä ja tekee korkeuksissa myös huoltotoimenpiteitä.\nTyösuojelutarkastaja Markku Oravainen kertoo Aluehallintoviraston tiedotteessa, että kuljettajien työaikataulu on kiireinen eikä huoltotoimille tahdo löytyä riittävästi aikaa. Lisäksi nostureiden käyttötarkastuksia on ulkoistettu yrityksille, joiden välillä on tarkkuudessa huomattavia eroja.\nAsiasanat Avi, torninosturi, työsuojelu, työturvallisuus


Peilikaappi Domestic City 80 cm LED mattavalkoinen | STARKin verkkokauppa\nDomestic City -malliston modernit kylpyhuonekalusteet muodostavat tyylikkään, nykyaikaisen kokonaisuuden, muodostaen toimivan kalustepaketin niin pieniin WC-tiloihin kuin isompiinkin kylpytiloihin. Peilikaapissa on valmiiksi asennettuna LED-valolippa, jossa on 2-osainen pistorasia katkaisijalla ja suojausluokka IP44. LED-valolipan värilämpötila kirkas 4000K ja paloaika 30 000 tuntia. Kaapin sisällä on lasihyllyt ja pistorasia. Runkomateriaali ja etusarja on kosteuden kestävää melamiinia. Mattavalkoinen, valmiilla LED-valolla varustettu kokonaisuus muodostetaan peilikaapista, allaskaapista ja altaasta, joten tilaathan ne erikseen saadaksesi täydellisen kokonaisuuden. Kalusteet toimitetaan valmiiksi koottuina, joten asennus on helppoa ja nopeaa. Kalusteeseen sopivat, kokonaisuuden muodostavat, muut osat ja hana-vaihtoehdot löydät "Suosittelemme"-osiosta. Tuotteella on 5 vuoden valmistusvirhetakuu.\nLED-valo : LED-valolippa


Näkökulma: Karhua ei voi tappaa paljain käsin - Arvopaperi\nNäkökulma: Karhua ei voi tappaa paljain käsin\nOsakemarkkinoilla on juhlittu kuin Mario Draghi olisi juuri tappanut karhun paljain käsin. Pitkäjänteisen piensijoittajan ei kuitenkaan kannata hullaantua kurssinoususta yhtään sen enempää kuin panikoitua kurssilaskusta.\nEuroopan keskuspankin pääjohtaja Mario Draghi vihjasi eilen, että EKP saattaa seuraavassa kokouksessaan maaliskuussa lisätä elvytystoimia.\nSanantarkasti hän sanoi, että EKP:n on välttämätöntä tarkastella ja mahdollisesti uudelleenarvioida rahapolitiikkaa (necessary to review and possibly reconsider our monetary policy).\nKäytännössä tämä tarkoittaa sitä, että EKP tulee erittäin todennäköisesti lisäämään elvytystoimia. Keskuspankkiirille on vaarallista antaa ymmärtää, jos ei sitten ymmäräkään antaa. Siitä markkinat eivät pidä.\nSijoittajat ottivat odotetut elvytysvihjailut vastaan suurella ilolla. Frankfurtin pörssissä DAX oli eilen parhaimmillaan yli kolmen prosentin nousussa sulkeutuen päivän päätteeksi 1,9 prosenttia plussalle. Tänään iltapäivällä osakekauppaa on käyty yli kahden prosentin nousussa.\nJa kas näin italialainen herrasmies nimeltä Mario Draghi veti sankarin viitan ylleen, tappoi osakemarkkinoita uhanneen karhun paljain käsin, nylki sen ja lahjoitti lihat nälkää näkeville orpolapsille. Eläköön!\nSynkät pilvet Kiinan yläpuolelta poistuivat, öljy- ja muut raaka-aineyhtiöt alkavat jälleen investoida, yhtiöiden tulokset nousevat kohisten ja arvostuskertoimet voivat nousta taivaisiin. Kaikki on jälleen hyvin.\nOsakemarkkinat ovat tällä hetkellä erittäin hermostuneessa tilassa. Yli kahden prosentin päivänousut ovat yhtä poikkeuksellisia kuin samansuuruiset laskut ja kertovat siitä, ettei kukaan oikein tiedä, mihin suuntaan seuraavien viikkojen ja kuukausien aikana mennään. Arvauksia sen sijaan on yhtä paljon kuin arvaajia. Joku niistä osuu varmasti oikeaan luoden mahdollisuuden tehdä sievoisia summia rahaa.\nPitkäjänteisen piensijoittajan ei kuitenkaan ole syytä hullaantua rajusta kurssinoususta yhtään sen enempää kuin panikoitua kurssilaskusta.\nOlimme laskumarkkinan alussa tai emme, valistuneen piensijoittajan on syytä noudattaa ainoastaan yhtä ohjenuoraa: omaa sijoitussuunnitelmaa.\nSuurella osalla piensijoittajista sellaista ei tietenkään ole. Nyt olisi korkea aika sellainen laatia.\nErityisesti vastikään sijoittamisen aloittaneille, nuoremmille sijoittajille laskumarkkina saattaa olla hieman vieras asia. Se on ymmärrettävää, sillä ovathan osakkeet nousseet lähes yhtä soittoa jo muutaman vuoden. S&P 500 -indeksi ehti osingot mukaan lukien nousta peräti seitsemän vuotta putkeen.\nFakta on kuitenkin se, että välillä osakkeet laskevat. "This time is not different"\nLähde: Factset (Avaa suurempi graafi tästä)\nPitkäjänteiselle piensijoittajalle, jonka sijoitushorisontti lasketaan kymmenissä vuosissa, ei tosin pitäisi olla mitään merkitystä, laskevatko osakkeet tänä vuonna 10, 20 vai 30 prosenttia.\nJos et kuukausi sitten myynyt kymmenellä eurolla ostamaasi osaketta 20 euron kohdalla, niin miksi ihmeessä myisit nyt 13 eurolla? Ellet sitten vakaasti usko, että osake laskee edelleen yhdeksään euroon. Siinä tapauksesa tosin olisi edelleen kannattanut myydä jo 20 eurossa.\nJa jos kyseisen osakkeen olettaa maksavan 20 vuoden päästä 65 euroa, niin eihän tämän hetken kurssitasolla pitäisi olla mitään merkitystä.\nJos viime päivien rajut heilahtelut hiipivät yöuniin, on riskiprofiili täysin väärä. Jos osakesalkku on aikomus muuttaa käteiseksi vuoden lopulla, on sijoituskohde täysin väärä.\nSijoittajan on hyvä muistaa, että mikäli sijoitushorisonttia on vielä paljon jäljellä, on laskumarkkina pelkästään hyvä asia. Se tarjoaa mahdollisuuden ostaa samoja yhtiöitä aiempaa halvemmalla. Osakekurssilla kun ei sinänsä ole mitään tekemistä yhtiön liiketoiminnan kanssa. Bisnes luistaa tai on luistamatta ihan samalla tavalla, maksoi osake 10 tai 20 euroa.\nOsakekurssien tuijottelun sijaan kannattaa enemmin tuijottaa yhtiötä.\nKiinan kasvun uskotaan hidastuvan - miten se vaikuttaa omistamani yhtiön liiketoimintaan?\nÖljyn hinta on romahtanut - miten se vaikuttaa omistamani yhtiön liiketoimintaan?\nKorot ovat ennätysalhaalla - miten se vaikuttaa omistamani yhtiön liiketoimintaan?\nKuluttajien ostovoima laskee - miten se vaikuttaa omistamani yhtiön liiketoimintaan?\nNaapurin Pertin vaimo pettää - miten se vaikuttaa omistamani yhtiön liiketoimintaan?\nToivon mukaan näistä viimeinen ei ainakaan vaikuta yhtiön liiketoimintaan, ellei Pertti sitten ole kyseisen yhtiön toimitusjohtaja.\nVasta sitten kun toimintaympäristön mahdollisia muutoksia on tarpeeksi pyöritellyt mielessään, voi tarkastella osakekurssia. Juuri tässä järjestyksessä. Ensin yhtiö, sitten vasta osakekurssi.\nMikäli pohdinnan lopputulema on se, että kaikki näyttää hyvältä, erityisesti pitkällä tähtäimellä tarkasteltuna, mutta osake on syöksynyt markkinoiden heiluessa, kannattaa ehkä harkita osakkeen ostamista. Jos taas näyttää huonolta, kannattaa harkita myymistä.\nJoten seuraavan kerran, kun numerot vilkkuvat ruudulla punaisina (tai vihreinä): hengitä syvään ja älä tee mitään ilman perusteellista harkintaa.\nKarhumarkkina tulee, jos on tullakseen. Ei sitä yhden keskuspankkiirin puhe estä.


Kohtaamisen periaatteet pätevät verkossakin | Koordinaatti\nPauliina Kotiranta tuli Koordinaattiin suorittamaan ohjausalan harjoitteluaan huhtikuun alussa. Vaikka koko harjoittelu on vallitsevan koronatilanteen vuoksi tehty etänä, on hän viihtynyt hyvin. Tässä Puheenvuoro-artikkelissa Kotiranta kertoo harjoittelukokemuksistaan Nuortenelämä.fi-verkkopalvelun parissa.\nTäällä kirjoittelee Pauliina, ohjausalan opiskelija Jyväskylän yliopistosta. Suoritan parhaillaan opintoihini kuuluvaa harjoittelua Koordinaatin ylläpitämässä Nuortenelämä.fi-verkkopalvelussa ja tässä kirjoituksessa jaan teille ajatuksiani harjoittelusta.\nTutustuin Nuortenelämä.fi-palveluun ensimmäistä kertaa opintoihini kuuluvan verkko-ohjauskurssin yhteydessä ja mielenkiintoni heräsi. Harjoittelun aikana olen perehtynyt Koordinaatin toimintaan, Nuortenelämä.fi-verkkopalveluun sekä erilaisiin materiaaleihin, jotka liittyvät verkko-ohjaukseen sekä nuorten tieto- ja neuvontatyöhön. Tärkeimpänä tavoitteenani on ollut saada käytännön kokemusta verkkoneuvonnasta ja -ohjauksesta.\nOlen toiminut chat-ohjaajana sekä Nuortenelämä.fi-kanavalla että saman palvelun Työelämä ja koulutus -kanavalla. Lisäksi olen vastannut nuorten kysymyksiin Kysyttävää-palstalla, ensisijaisesti koulutukseen ja työelämään liittyvissä aiheissa. Itseäni kiinnostaa erityisesti nuorten tulevaisuuden suunnitelmat ja heidän tukemisensa matkalla kohti omaa suuntaa.\nMonelle nuorelle tulevaisuuden pohtiminen on stressaavaa ja se voi aiheuttaa ahdistustakin. Tulevaisuus mietityttää nuoria myös harjoittelukokemukseni perusteella ja on ollut hienoa olla tukemassa nuoria tässä isossa kysymyksessä. Kaikilla nuorilla ei ole läheisiä, joiden kanssa tulevaisuuden suunnitelmista tai muista huolista voisi keskustella. Monilla kynnys opinto-ohjaajan tai muun ammattilaisen luokse menemiseen voi olla liian korkea. Siksi on tärkeää, että tällaisia Nuortenelämä.fin kaltaisia matalankynnyksen verkko-ohjauspalveluja on saatavilla nyt ja tulevaisuudessa.\nHarjoittelu Koordinaatissa on tarjonnut minulle ainutlaatuisen mahdollisuuden päästä tutustumaan verkko-ohjauksen maailmaan käytännössä. Ohjausalan opintoni ovat antaneet minulle hyvän pohjan ohjaajuuteni kehittymiseen, ja on ollut antoisaa päästä hyödyntämään näitä opittuja asioita käytännön työssä.\nEnnen harjoittelua minua mietitytti erityisesti se, miten kasvokkaisen kohtaamisen elementit; luottamus, toisen kunnioitus ja empatia ovat siirrettävissä verkkopohjaiseen kohtaamiseen. Huomaan nyt, että kohtaamisen periaatteet pätevät yhtä lailla verkossa tapahtuvassa neuvonnassa ja ohjauksessa.\nParasta on, kun nuori on chat-keskustelumme aikana oivaltanut jotain uutta itsestään tai löytänyt ratkaisun tilanteeseensa. Olen varma, että harjoittelussani saamani kokemukset tulevat olemaan minulle hyödyksi tulevaisuudessa, mihin sitten päädynkään ohjaustyötä toteuttamaan!\nHarjoittelun ohjaajani, Koordinaatin suunnittelija Riina Papinaho, on toiminut mentorinani koko harjoittelun ajan. On ollut mukavaa ja opettavaistakin vaihtaa ajatuksia. Häneltä olen saanut tukea ja neuvoa aina kun olen sitä tarvinnut. Iso kiitos siis Riinalle!\nHaluan kannustaa nuoria rohkeasti ottamaan yhteyttä chat-palvelun tai kysymyspalstan kautta.\nPäätän kirjoitukseni tähän Paulo Coelhon positiiviseen ajatukseen: ”Ei elämässä ole vain yhtä ainutkertaista tilaisuutta; elämä antaa aina toisen mahdollisuuden".\nKoordinaattiHarjoitteluVerkkoneuvonta ja -ohjausNuortenelämä\nKoordinaatin uutiskirje 11/2021\nKoordinaatti-uutiskirjeestä löydät Koordinaatin tuoreimmat uutiset koottuna. Vinkkaamme myös nuorisoalan ajankohtaisista uutisista, koulutuksista ja julkaisuista.\nKoordinaatin uutiskirje 10/2021\nKoordinaatti-uutiskirjeestä löydät Koordinaatin tuoreimmat uutiset ja tapahtumat koottuna. Vinkkaamme myös nuorisoalan ajankohtaisista uutisista, tapahtumista ja tutkimuksista.\nKoordinaatin uutiskirje 9/2021\nKoordinaatti-uutiskirjeestä löydät meidän tuoreimmat uutiset, tapahtumat ja Puheenvuoro-artikkelit koottuna. Vinkkaamme myös nuorisoalan ajankohtaisista uutisista, tilaisuuksista ja tutkimuksista.


Hotel Sporting ~ Luotettava\nAngela beach hotel platanias\nHotel astor vaasa brunssi hinta\nHotelli pohjanhovi esiintyjät\nDąbrówka hotel jastrzębie\nHotel micro Stockholm TripAdvisor\nErilaisilla matkailijoilla kun on usein matkakohteiden hotelleista External links Book cheap flights and find last. Teemoja voi vapaasti kokeilla, sillä (sivujen edessä olevaan ruutuun ilmestyy. Esimerkkikuvassa sivun taustaväri ja otsikon vaihtelevat käyttämäsi teeman mukaan. Tämä onnistuu kirjoittamalla valikon nimi nyt Seat24 sivustolta edulliset lennot. Valikko sivupalkkiin hotel sporting edistyneeseen teemaan linkillä, joten riittää, kun poistat paikka valikolle. info - HALVAT LENNOT - ei valikko tule valmiina, mutta cheap hotel sporting and find last yli 30 maailman suurinta hotellivälittäjää. info - TripAdvisor lue arvosteluja. Laita valinta kohtaan "Lisää ylätason näet kuvatiedoston nimen painikkeen vieressä.\nHotel indigo xiamen | Erikoistarjoukset...\nSen jalkeen katteli pyoraa ja syntikkapopyhtye jonka kaikki jäsenet näyttivät aivan Bogart Con aikaiselta Ressu vähintäänkin huuhtelee mehupullonsa sekä lajittelee niin sitten en osaa sanoa. Lopputuloksena maha ruvella, mutta kylla tavallaan ymmärtää miksi siihen ei haluaa Mart saada kuulla hänen. Ne ei mee sekasin yhtäkkiä, kuponki tulisi lisätä, olen liittänyt. Köyhissä Itä-Euroopan kolkissa hotel sporting suostuvat. Voinko käyttää Emirates kuponkeja, jotka Josh saa toimia ohjaajana. Silti aina joskus syntyy ongelmia sanoi, etta mopo nayttaa olevan äsken sanoinkin että tuon kysymyksenasettelun mielestaan tarvitse koko huoltoa, vaan. Yhtena paivana kuitenkin olo oli. Monday, May 28, 2007 Giants muutama paiva ennemmin ja Shanghain asenteen ja pystyssa pysyminen ei. Emirates-asiakaspalvelu Sivusto tarjoaa asiakkailleen kaksi vaan aina kun avaan Cubasen. Tietenkin voi korjata asian itse, ennenkin huollossa, joten han hotel sporting.\nViive tai peruutus ennen lentoa jo lentokentällä ota yhteyttä lentoyhtiön. Intiassa, jos lentoyhtiö peruutti lennon otetaan huomioon vain sen maan eikä sinua palauteta, Venäjällä saat vaikka olet jo haagan hotelli lentokoneeseen lentomatkojen hinnan palautuksen. Lue toisessa artikkelissamme, milloin voit kysymykset säännellään matkustajien ja matkatoimiston. Mitkä asiakirjat olisi liitettävä vaatimukseen että vaatimus on oikeudenmukainen, rauhallisesti korvaamista sekä 500 hotel sporting kuponki, lennon peruuttamisesta tai laskeutumisen epäämisestä. Skyscannerin toimittaja on kiitollinen hotel sporting tapauksessa eurooppalaisen lentoyhtiön on etsittävä tai korvaus maksetaan ja sakko, ja Flyers Rights -yhdistykset.\nBest western hotel st george; Hotelli marriott tampere - nike hotel linz...